CELEX: 31980L1268
Language: el
Date: 1980-12-16 00:00:00
Title: Οδηγία 80/1268/ΕΟΚ του Συμβουλίου της 16ης Δεκεμβρίου 1980 περί προσεγγίσεως των νομοθεσιών των κρατών μελών σχετικά με την κατανάλωση καυσίμων των οχημάτων με κινητήρα

Avis juridique important

|

31980L1268

Οδηγία 80/1268/ΕΟΚ του Συμβουλίου της 16ης Δεκεμβρίου 1980 περί προσεγγίσεως των νομοθεσιών των κρατών μελών σχετικά με την κατανάλωση καυσίμων των οχημάτων με κινητήρα  

Επίσημη Εφημερίδα αριθ. L 375 της 31/12/1980 σ. 0036 - 0045 Φινλανδική ειδική έκδοση: Κεφάλαιο 13 τόμος 11 σ. 0050  Ελληνική ειδική έκδοση: Κεφάλαιο 13 τόμος 10 σ. 0107  Σουηδική ειδική έκδοση: Κεφάλαιο 13 τόμος 11 σ. 0050  Ισπανική ειδική έκδοση: Κεφάλαιο 13 τόμος 11 σ. 0124  Πορτογαλική ειδική έκδοση : Κεφάλαιο 13 τόμος 11 σ. 0124 

ΟΔΗΓΙΑ ΤΟΥ ΣΥΜΒΟΥΛΙΟΥ της 16ης Δεκεμβρίου 1980 περί προσεγγίσεως των νομοθεσιών των Κρατών Μελών σχετικά με την κατανάλωση καυσίμων των οχημάτων με κινητήραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής(1),  τη γνώμη της Συνελεύσεως(2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι οι τεχνικές προδιαγραφές τις οποίες πρέπει να πληρούν τα οχήματα με κινητήρα δυνάμει ορισμένων εθνικών νομοθεσιών αφορούν, μεταξύ άλλων, τη μέθοδο μετρήσεως της καταναλώσεως καυσίμων, η οποία πρέπει να χρησιμοποιηθεί για την ένδειξη της καταναλώσεως  καυσίμων ενός τύπου οχήματος- ότι οι προδιαγραφές αυτές διαφέρουν από το ένα Κράτος Μέλος στο άλλο και ότι εκ του γεγονότος τούτου προκύπτουν τεχνικά εμπόδια στις συναλλαγές για την εξάλειψη των οποίων πρέπει να θεσπισθούν από όλα τα Κράτη Μέλη οι ίδιες προδιαγραφές είτε  συμπληρωματικώς, είτε σε αντικατάσταση των ισχυουσών νομοθεσιών τους, με σκοπό ιδίως να καταστεί δυνατή, για κάθε τύπο οχήματος, η εφαρμογή της διαδικασίας εγκρίσεως ΕΟΚ που αποτελεί το αντικείμενο της οδηγίας 70/156/ΕΟΚ του Συμβουλίου της 6ης  Φεβρουαρίου 1970 περί προσεγγίσεως των νομοθεσιών των Κρατών Μελών σχετικά με την έγκριση των οχημάτων με κινητήρα και των ρυμουλκουμένων τους(4), όπως τροποποιήθηκε τελευταία από την οδηγία 80/1267/ΕΟΚ(5)- ότι πρέπει να καθιερωθεί πρωτίστως στις κοινοτικές προδιαγραφές μία μέθοδος μετρήσεως της καταναλώσεως καυσίμων από τα οχήματα με κινητήρα- ότι μία κοινοτική μέθοδος μετρήσεως της καταναλώσεως καυσίμων είναι επίσης απαραίτητη και ιδιαιτέρως για να εξασφαλισθεί μία αντικειμενική και ακριβής πληροφόρηση των αγοραστών και των χρησιμοποιούντων- ότι οι προδιαγραφές της παρούσης οδηγίας εφαρμόζονται μόνο στα οχήματα με κινητήρα της κατηγορίας Μ 1 της διεθνούς ταξινομήσεως των οχημάτων με κινητήρα που αναφέρεται στην οδηγία 70/156/ΕΟΚ και ότι, για τις άλλες κατηγορίες οχημάτων με κινητήρα, μία  μέθοδος μετρήσεως της καταναλώσεως καυσίμων θα καθιερωθεί μόλις θα είναι δυνατόν να επιλυθούν ορισμένες τεχνικές δυσκολίες,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως όχημα, κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, με ή χωρίς αμάξωμα, που έχει τουλάχιστον τέσσερις τροχούς και μεγίστη ταχύτητα εκ κατασκευής μεγαλύτερη των 25 km/h,  εξαιρουμένων των οχημάτων που μετατοπίζονται επί σιδηροτροχιών καθώς και των γεωργικών ελκυστήρων και μηχανών.   Άρθρο 2  Τα Κράτη Μέλη δεν δύνανται να αρνηθούν την έγκριση ΕΟΚ ή την έγκριση από εθνικής πλευράς ενός οχήματος, ούτε να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση ενός οχήματος για λόγους που  αφορούν την κατανάλωση καυσίμων, αν οι τιμές της καταναλώσεως προσδιορίζονται σύμφωνα προς τα παραρτήματα I και II και αναφέρονται σε έντυπο που δίνεται στον αυτοκινητιστή κατά την αγορά σύμφωνα με τις διαδικασίες που ενδεχομένως ορίζονται από κάθε  Κράτος Μέλος.   Άρθρο 3  Οι αναγκαίες τροποποιήσεις για να προσαρμοσθούν στην τεχνολογική πρόοδο οι προδιαγραφές των παραρτημάτων θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.   Άρθρο 4  1. Τα Κράτη Μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία εντός προθεσμίας δεκαοκτώ μηνών από την κοινοποίησή της. Ενημερώνουν περί αυτού αμέσως την Επιτροπή.  2. Τα Κράτη Μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 5  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 16 Δεκεμβρίου 1980.  Για το Συμβούλιο Ο Πρόεδρος Colette FLESCH  (1) ΕΕ αριθ. Α 104 της 28.4.1980, σ. 1.  (2) ΕΕ αριθ. Α 265 της 13.10.1980, σ. 76.  (3) ΕΕ αριθ. Α 182 της 21.7.1980, σ. 3.  (4) ΕΕ αριθ. Ν 42 της 23.2.1970, σ. 1.  (5) ΕΕ αριθ. Ν 375 της 31.12.1980, σ. 34.      ΠΑΡΑΡΤΗΜΑ I   ΠΡΟΣΔΙΟΡΙΣΜΟΣ ΤΗΣ ΚΑΤΑΝΑΛΩΣΕΩΣ ΚΑΥΣΙΜΩΝ  1. ΕΓΚΡΙΣΗ ΕΟΚ 1.1. Αίτηση εγκρίσεως ΕΟΚ 1.1.1. Η αίτηση εγκρίσεως ΕΟΚ ενός τύπου οχήματος όσον αφορά την κατανάλωση καυσίμων του κινητήρα υποβάλλεται από τον κατασκευαστή του οχήματος ή τον εντολοδόχο του.  1.1.2. Συνοδεύεται από τα κατωτέρω αναφερόμενα έγγραφα και τις ακόλουθες πληροφορίες, σε τρία αντίγραφα:  1.1.2.1. Δελτίο πληροφοριών κατάλληλα συμπληρωμένο.  1.1.2.2. Αναγκαίες πληροφορίες για τη σύνταξη του εγγράφου που προβλέπεται στο παράρτημα II.  1.1.3. Αν η επιφορτισμένη με τις δοκιμές τεχνική υπηρεσία πραγματοποιεί αυτή η ίδια τις δοκιμές, πρέπει να της παραδοθεί ένα όχημα αντιπροσωπευτικό του προς έγκριση τύπου οχήματος.  1.2. Σχετικά έγγραφα Αν έχει υποβληθεί μία αίτηση κατά την έννοια του σημείου 1.1. η αρμόδια αρχή συμπληρώνει το έγγραφο του οποίου το υπόδειγμα ευρίσκεται στο παράρτημα II. Για τη συμπλήρωση του εγγράφου αυτού, η αρμόδια αρχή του Κράτους Μέλους που προβαίνει στην έγκριση  ΕΟΚ δύναται να χρησιμοποιήσει το πρακτικό που συνετάχθη από ένα συμβεβλημένο ή αναγνωρισμένο εργαστήριο σε εφαρμογή των διατάξεων της παρούσης οδηγίας.  2. ΠΕΔΙΟ ΕΦΑΡΜΟΓΗΣ Η παρούσα μέθοδος αφορά τα οχήματα της κατηγορίας Μ1 τα εφοδιασμένα με κινητήρα εσωτερικής καύσεως.  3. ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ 3.1. Η κατανάλωση καυσίμων προσδιορίζεται με τις ακόλουθες δοκιμές:  3.1.1. Κύκλος που υποκαθιστά την οδήγηση στην πόλη, που περιγράφεται στο παράρτημα III της οδηγίας 70/220/ΕΟΚ του Συμβουλίου της 20ής Μαρτίου 1970 περί προσεγγίσεως των νομοθεσιών των Κρατών Μελών των αναφερομένων στα μέτρα που πρέπει να ληφθούν κατά  της μολύνσεως του αέρος από τα αέρια που προέρχονται από κινητήρες με επιβαλλομένη ανάφλεξη με τους οποίους είναι εφοδιασμένα τα οχήματα με κινητήρα(1), όπως τροποποιήθηκε τελευταία από την οδηγία 78/665/ΕΟΚ(2) (σημείο 5).  3.1.2. Σταθερή ταχύτης 90 km/h (σημείο 6).  3.1.3. Σταθερή ταχύτης 120 km/h (σημείο 6). Η δοκιμή αυτή δεν πραγματοποιείται αν το όχημα έχει μία εκ κατασκευής μεγίστη ταχύτητα μικρότερη από 130 km/h.  3.2. Τα αποτελέσματα των δοκιμών πρέπει να εκφράζονται σε 1/100 km, στρογγυλευμένα στο πλησιέστερο 0,1.  3.3. Οι αποστάσεις πρέπει να μετρούνται με ακρίβεια 5%, οι χρόνοι με ακρίβεια 2/10 s.  3.4. Καύσιμα δοκιμής Τα χρησιμοποιούμενα καύσιμα πρέπει να είναι, ανάλογα με την περίπτωση, τα καύσιμα αναφοράς που ορίζονται στο παράρτημα VI της οδηγίας 70/220/ΕΟΚ ή αυτά που ορίζονται στο παράρτημα V της οδηγίας 72/306/ΕΟΚ του Συμβουλίου, της 2ας Αυγούστου 1972, περί  προσεγγίσεως των νομοθεσιών των Κρατών Μελών των αναφερομένων στα μέτρα που πρέπει να ληφθούν κατά των εκπομπών μολυνόντων αερίων που προέρχονται από κινητήρες ντήζελ που προορίζονται για την προώθηση των οχημάτων(3).  4. ΣΥΝΘΗΚΕΣ ΔΟΚΙΜΗΣ 4.1. Γενική κατάσταση του οχήματος 4.1.1. Το όχημα πρέπει να είναι καθαρό, οι υαλοπίνακες και οι είσοδοι αέρος να είναι κλειστοί και να ευρίσκεται σε θέση λειτουργίας μόνον ο εξοπλισμός ο αναγκαίος για τη λειτουργία του οχήματος για την εκτέλεση της δοκιμής. Αν υφίσταται μία χειροκίνητη  διάταξη επαναθερμάνσεως του αέρος επί του συστήματος εισαγωγής του εξαεριστήρα, τίθεται στη θέση "θέρος". Γενικώς, οι βοηθητικές διατάξεις που είναι αναγκαίες για την κανονική πορεία του οχήματος πρέπει να λειτουργούν.  4.1.2. Αν ο ανεμιστήρας λειτουργεί ανάλογα με τη θερμοκρασία, πρέπει να ευρίσκεται υπό κανονικές συνθήκες λειτουργίας επί του οχήματος. Το σύστημα θερμάνσεως του θαλάμου επιβατών δεν πρέπει να λειτουργεί, όπως επίσης και το σύστημα κλιματισμού, αλλά ο  συμπιεστής του πρέπει να λειτουργεί κανονικά.  4.1.3. Αν προβλέπεται μία διάταξη υπερτροφοδοτήσεως, πρέπει να ευρίσκεται υπό τις κανονικές συνθήκες λειτουργίας της για την ταχύτητα δοκιμής.  4.1.4. Το όχημα πρέπει να έχει ρονταρισθεί και να έχει διατρέξει τουλάχιστον 3 000 km πριν τη δοκιμή.  4.2. Λιπαντικά Όλα τα λιπαντικά είναι αυτά που συνιστά ο κατασκευαστής του οχήματος και που αναφέρονται στο πρακτικό δοκιμής.  4.3. Ελαστικά Τα ελαστικά πρέπει να είναι ενός από τους τύπους που εξειδικεύονται από τον κατασκευαστή του οχήματος ως εξοπλισμός προελεύσεως και να είναι φουσκωμένα στην πίεση που υποδεικνύεται για το φορτίο και τις ταχύτητες δοκιμής (αυτές είναι, κατά περίπτωση,  προσαρμοσμένες για τη λειτουργία στον πάγκο στις συνθήκες δοκιμής). Οι πιέσεις αυτές πρέπει να σημειώνονται στο πρακτικό δοκιμής.  4.4. Μέτρηση της καταναλώσεως καυσίμων 4.4.1. Τα καύσιμα διοχετεύονται στον κινητήρα δια μέσου μιας διατάξεως ικανής να μετρήσει την ποσότητα που καταναλώνεται με ακρίβεια +- 2%. Η διάταξη αυτή δεν πρέπει να μεταβάλλει τις κανονικές συνθήκες τροφοδοτήσεως. Αν το σύστημα μετρήσεως είναι  ογκομετρικό, η θερμοκρασία των καυσίμων πρέπει να μετρείται στο σημείο μετρήσεως του όγκου.  4.4.2. Ένα σύστημα δικλείδος πρέπει να επιτρέπει την ταχεία αλλαγή εκ του συστήματος γενικής τροφοδοτήσεως σε καύσιμα στο σύστημα μετρήσεως. Ο χρόνος αλλαγής πρέπει να είναι το πολύ 0,2 s.  4.5. Συνθήκες αναφοράς Πίεση: H0 = 1 000 mbar Θερμοκρασία: T0 = 293 Κ (20 oC) 4.5.1. Πυκνότης του αέρος 4.5.1.1. Η πυκνότης του αέρος τη στιγμή της δοκιμής, υπολογιζομένη όπως υποδεικνύεται στο σημείο 4.5.1.2, δεν πρέπει να διαφέρει πλέον του 7,5% της πυκνότητος του αέρος στις συνθήκες αναφοράς.  4.5.1.2. Η πυκνότης του αέρος υπολογίζεται από τη σχέση:  dT = d0 -  - , όπου:  dT = πυκνότης του αέρος στις συνθήκες δοκιμής- d0 = πυκνότης του αέρος στις συνθήκες αναφοράς- HT = πίεση κατά τη διάρκεια της δοκιμής- TT = απόλυτος θερμοκρασία κατά τη διάρκεια της δοκιμής (K).  5. ΜΕΤΡΗΣΗ ΤΗΣ ΚΑΤΑΝΑΛΩΣΕΩΣ ΚΑΥΣΙΜΩΝ ΣΕ ΕΝΑ ΚΥΚΛΟ ΠΟΥ ΥΠΟΚΑΘΙΣΤΑ ΤΗΝ ΟΔΗΓΗΣΗ ΣΤΗΝ ΠΟΛΗ 5.1. Ο κύκλος δοκιμής είναι αυτός που περιγράφεται στο παράρτημα III της οδηγίας 70/220/ΕΟΚ.  5.1.1. Στην περίπτωση ενός οχήματος εφοδιασμένου με κινητήρα ντήζελ, η ρύθμιση της πέδης προσδιορίζεται για την αντίστοιχη παραλλαγή βενζινοκινητήρα ή με μία εναλλακτική μέθοδο αναγνωρισμένη ως ισοδύναμη.  5.1.2. Μάζα αναφοράς του οχήματος Η μάζα του οχήματος είναι η μάζα αναφοράς, όπως αυτή ορίζεται στο σημείο 1.2 του παραρτήματος 1 της οδηγίας 70/220/ΕΟΚ.  5.2. Ο δυναμομετρικός πάγκος ρυθμίζεται σύμφωνα προς την ισοδύναμη αδράνεια, όπως εκτίθεται στο σημείο 4.2 του παραρτήματος III της οδηγίας 70/220/ΕΟΚ.  5.3. Μέτρηση καταναλώσεως 5.3.1. Η κατανάλωση υπολογίζεται από την ποσότητα των καυσίμων που καταναλώνονται κατά την εκτέλεση δύο διαδοχικών κύκλων.  5.3.2. Πριν να πραγματοποιηθούν οι μετρήσεις, ο κινητήρας πρέπει να λάβει την κατάλληλη θερμοκρασία δια της εκτελέσεως πέντε πλήρων κύκλων δοκιμών, αρχής γενομένης από τις συνθήκες εκκινήσεως εν ψυχρώ. Είναι επίσης δυνατόν να πραγματοποιηθούν οι  μετρήσεις ευθύς αμέσως μετά τις δοκιμές του τύπου I και του τύπου II που ορίζονται στην οδηγία 70/220/ΕΟΚ. Η θερμοκρασία διατηρείται εντός των ορίων της περιοχής κανονικής λειτουργίας του κινητήρα αυτού χρησιμοποιώντας εν ανάγκη τη βοηθητική διάταξη  ψύξεως.  5.3.3. Η περίοδος ρελαντί μεταξύ δύο διαδοχικών κύκλων είναι δυνατόν να παραταθεί κατά 60 s το πολύ για να διευκολυνθεί η μέτρηση καταναλώσεως καυσίμων.  5.4. Υπολογισμός της καταναλώσεως 5.4.1. Αν η κατανάλωση προσδιορίζεται δια μετρήσεως της μάζας, η κατανάλωση εκφράζεται σε λίτρα/100 km δια της μετατροπής της μετρήσεως M (καύσιμα που καταναλώθηκαν εκφρασμένα σε χιλιόγραμμα) με τη βοήθεια της ακόλουθης σχέσεως:  C =  (1/1 000 km) m όπου: Sg = η πυκνότης των καυσίμων στις συνθήκες αναφοράς (kg/dm3)- D = η απόσταση που διανύεται κατά τη δοκιμή (km).  5.4.2. Αν η κατανάλωση καυσίμων προσδιορίζεται δι' ογκομετρικής μετρήσεως, η κατανάλωση εκφράζεται σε λίτρα/100 km με την ακόλουθη σχέση:  C =  . 100 (1/100 km) όπου:  V = ο όγκος, μετρούμενος σε λίτρα, των καυσίμων που καταναλώνονται- a = ο συντελεστής κυβικής διαστολής των καυσίμων. Για τη βενζίνη και το ντήζελ, ο συντελεστής αυτός είναι και στις δύο περιπτώσεις 0,001 ανά oC- Τ0 = η θερμοκρασία αναφοράς εκφρασμένη σε oC- ΤF = η θερμοκρασία του καυσίμου μετρουμένη στο σημείο μετρήσεως του όγκου εκφρασμένη σε oC.  5.5. Έκφραση των αποτελεσμάτων 5.5.1. Η συμβατική κατανάλωση για διαδρομή εντός πόλεως είναι η μέση αριθμητική τιμή τριών διαδοχικών μετρήσεων που πραγματοποιούνται σύμφωνα με τη διαδικασία που περιγράφεται ανωτέρω.  5.5.2. Αν οι ακρότατες μετρήσεις διαφέρουν πλέον του 5% της μέσης τιμής, πρέπει να πραγματοποιηθούν άλλες μετρήσεις σύμφωνα με τη διαδικασία αυτή κατά τρόπο ώστε να επιτευχθεί βαθμός ακριβείας της μετρήσεως τουλάχιστον ίσος προς 5%.  5.5.3. Η ακρίβεια της μετρήσεως υπολογίζεται με τη βοήθεια της σχέσεως:  Ακρίβεια = k. -% όπου:   προκύπτει από τη σχέση του σημείου 5.4-  είναι η μέση αριθμητική τιμή των n τιμών του C- n είναι ο αριθμός των λαμβανομένων μετρήσεων- S =  το k παρέχεται από τον ακόλουθο πίνακα:   "" ID="1">k> ID="2">3,2> ID="3">2,8> ID="4">2,6> ID="5">2,5> ID="6">2,4> ID="7">2,3> ID="10">2,3"> 5.5.4. Αν μετά 10 μετρήσεις δεν επιτυγχάνεται ακρίβεια τουλάχιστον 5%, η κατανάλωση προσδιορίζεται με τη βοήθεια ενός άλλου οχήματος του ιδίου τύπου.  6. ΜΕΤΡΗΣΗ ΤΗΣ ΚΑΤΑΝΑΛΩΣΕΩΣ ΚΑΥΣΙΜΩΝ ΣΕ ΣΤΑΘΕΡΗ ΤΑΧΥΤΗΤΑ 6.1. Οι δοκιμές αυτές είναι δυνατόν να πραγματοποιούνται είτε επί δυναμομετρικού πάγκου, είτε επί οδού.  6.1.1. Μάζα του οχήματος 6.1.1.1. Η μάζα του οχήματος είναι η μάζα του οχήματος ευρισκομένου σε ετοιμότητα κινήσεως όπως ορίζεται στο σημείο 6.1.1.2. αυξημένη κατά 180 kg ή κατά το ήμισυ του φορτίου αν αυτό είναι μεγαλύτερο από 180 kg, περιλαμβανομένων του υλικού μετρήσεως και  των επιβατών. Η βάση στηρίξεως του οχήματος είναι αυτή που λαμβάνεται όταν το κέντρο βάρους του φορτίου αυτού τοποθετείται στο μέσο του ευθυγράμμου τμήματος που ενώνει τα σημεία R των εμπροσθίων πλευρικών θέσεων.  6.1.1.2. Ως μάζα του οχήματος ευρισκομένου σε ετοιμότητα κινήσεως νοείται, κατά την έννοια της παρούσης οδηγίας, η ολική μάζα του οχήματος χωρίς φορτίο, με όλες τις αποθήκες υγρών γεμάτες εκτός της αποθήκης καυσίμων που είναι γεμάτη κατά το 90% της  χωρητικότητος που αναφέρεται από τον κατασκευαστή, και με τα εργαλεία του και τον εφεδρικό τροχό του.  6.2. Κιβώτιο ταχυτήτων Αν προβλέπεται για το όχημα χειροκίνητη αλλαγή των ταχυτήτων, ο λόγος που χρησιμοποιείται είναι ο πλέoν υψηλός που υποδεικνύεται από τον κατασκευαστή για την οδήγηση σε κάθε μία εκ των ταχυτήτων δοκιμής.  6.3. Διαδικασία δοκιμής 6.3.1. Δοκιμή επί οδού 6.3.1.1. Μετεωρολογικές συνθήκες 6.3.1.1.1. Η σχετική υγρασία πρέπει να είναι μικρότερη του 95%. Η οδός πρέπει να είναι στεγνή. Η επιφάνεια της οδού δύναται, πάντως, να εμφανίζει ίχνη υγρασίας, υπό τον όρο ότι δεν θα υπάρχει σε ένα οποιοδήποτε σημείο λεπτό στρώμα ύδατος που είναι  δυνατόν να γίνει αντιληπτό.  6.3.1.1.2. Η μέση ταχύτης του ανέμου πρέπει να είναι μικρότερη των 3 m/s και οι ριπές του ανέμου μικρότερες των 8 m/s.  6.3.1.2. Πριν να πραγματοποιηθούν οι μετρήσεις, το όχημα πρέπει να καλύψει επί της διαδρομής που έχει εκλεγεί, με ταχύτητα παραπλήσια της ταχύτητος δοκιμής, μία απόσταση επαρκή ώστε να επιτευχθούν οι θερμοκρασίες κινήσεως. Η απόσταση αυτή σε καμμία  περίπτωση δεν πρέπει να είναι μικρότερη των 10 km.  6.3.1.3. Διαδρομή δοκιμής Η διαδρομή δοκιμής πρέπει να επιτρέπει την κίνηση σε σταθεροποιημένη ταχύτητα. Η διαδρομή πρέπει να είναι τουλάχιστον 2 km. Πρέπει να σχηματίζεται κλειστή διαδρομή και η επιφάνεια πρέπει να είναι σε καλή κατάσταση. Είναι δυνατόν να χρησιμοποιηθεί μία  ευθύγραμμη οδός υπό τον όρο ότι η διαδρομή των 2 km θα πραγματοποιηθεί κατά τις δύο κατευθύνσεις. Η κλίση δεν πρέπει να είναι μεγαλύτερη του +- 2% μεταξύ δύο τυχόντων σημείων.  6.3.1.4. Κατά τη διάρκεια κάθε διαδρομής δοκιμής, διατηρείται σταθεροποιημένη ταχύτης εντός των ορίων του +- 2 km/h. Η μέση ταχύτης για κάθε δοκιμή δεν πρέπει να διαφέρει της ταχύτητος αναφοράς πλέον των 2 km/h.  6.3.1.5. Για να προσδιορισθεί η κατανάλωση σε κάθε μία από τις ταχύτητες αναφοράς (βλέπε το σχήμα κατωτέρω), πραγματοποιούνται τέσσερες δοκιμές: δύο σε μέση ταχύτητα μικρότερη από την ταχύτητα αναφοράς και δύο σε μέση ταχύτητα μεγαλύτερη από την  ταχύτητα αναφοράς.  6.3.1.6. Η κατανάλωση καυσίμων για κάθε διαδρομή δοκιμής υπολογίζεται σύμφωνα με τις σχέσεις που δίδονται στο σημείο 5.4.  6.3.1.7. Η διαφορά μεταξύ των δύο μικροτέρων τιμών που έχουν υπολογισθεί δεν πρέπει να υπερβαίνει το 5% της μέσης τιμής αυτών των δύο υπολογιζομένων τιμών και αυτή η ίδια συνθήκη εφαρμόζεται επίσης στις δύο μεγαλύτερες υπολογισμένες τιμές. Η τιμή της  καταναλώσεως καυσίμων υπολογίζεται στη θεωρούμενη ταχύτητα αναφοράς δια της μεθόδου της γραμμικής παρεμβολής όπως υποδεικνύεται στο κατωτέρω σχήμα.  6.3.1.7.1. Αν οι όροι του σημείου 6.3.1.7. δεν επιτυγχάνονται για ένα εκ των ζευγών των υπολογιζομένων τιμών, οι τέσσερες δοκιμές πρέπει να επαναληφθούν. Αν μετά από 10 προσπάθειες δεν επιτυγχάνεται η επιδιωκουμένη σταθερότης, πρέπει να εκλεγεί ένα άλλο  όχημα και να υποβληθεί σε όλες τις δοκιμές της διαδικασίας αυτής.  Παράδειγμα: Υπολογισμός για μία μέση ταχύτητα 90 km/h.   Οι τέσσερες σταυροί αντιστοιχούν στις τιμές που υπολογίσθηκαν για κάθε διαδρομή δοκιμής. C0 είναι η υπολογιζομένη τιμή καταναλώσεως για την ταχύτητα αναφοράς V0 επί της αποστάσεως δοκιμής που διανύεται.  6.3.2. Δοκιμή επί δυναμομετρικού πάγκου 6.3.2.1. Ρύθμιση του δυναμομετρικού πάγκου Ο πάγκος πρέπει να ρυθμισθεί με τον τρόπο που περιγράφεται στο σημείο 4.1 του παραρτήματος III της οδηγίας 70/220/ΕΟΚ με τις ακόλουθες τροποποιήσεις:  - ο πάγκος πρέπει να ρυθμιστεί για την κατάλληλη ταχύτητα δοκιμής- - η κατάσταση του οχήματος κατά τη διάρκεια των κύκλων δοκιμής πρέπει να είναι αυτή που εξειδικεύεται στα σημεία 4.1, 4.2 και 4.3 και οι μετεωρολογικές συνθήκες κατά τη διάρκεια της δοκιμής επί οδού πρέπει να είναι αυτές που εξειδικεύονται στο σημείο  6.3.1.1 κατά τρόπο ώστε να είναι προσδιοριστικές για την ορθή ρύθμιση της πτώσεως πιέσεως στον αυλό εισαγωγής.  Στην περίπτωση ενός οχήματος εφοδιασμένου με κινητήρα ντήζελ, ο πάγκος πρέπει να ρυθμισθεί σύμφωνα με τις προδιαγραφές του σημείου 5.1.1.  6.3.2.2. Ψύξη Οι πρόσθετες διατάξεις ψύξεως του αέρα που χρησιμοποιούνται για να διατηρήσουν τις συνθήκες κινήσεως όπως επίσης και τις θερμοκρασίες των λιπαντικών και του υγρού ψύξεως πρέπει να είναι τέτοιες ώστε να εξασφαλίζουν μία λειτουργία εντός των ορίων της  περιοχής συνθηκών και θερμοκρασίας που κανονικά υφίστανται στην ίδια ταχύτητα επί της οδού.  6.3.2.3. Πριν να πραγματοποιηθούν οι μετρήσεις, το όχημα πρέπει να διατρέξει επί του πάγκου, με ταχύτητα παραπλήσια της ταχύτητος δοκιμής, μία απόσταση επαρκή ώστε να επιτευχθούν οι θερμοκρασίες κινήσεως. Η απόσταση αυτή δεν πρέπει σε καμμία περίπτωση  να είναι μικρότερη των 10 km.  6.3.2.4. Η απόσταση δοκιμής δεν πρέπει να είναι μικρότερη από 2 km. Η απόσταση αυτή μετρείται με τη βοήθεια ενός στροφομέτρου επί του πάγκου.  6.4. Ο χρησιμοποιούμενος τύπος πάγκου δοκιμής πρέπει να αναφέρεται στο πρακτικό δοκιμής.  6.5. Έκφραση των αποτελεσμάτων Οποιαδήποτε και αν είναι η χρησιμοποιουμένη μέθοδος μετρήσεως, τα αποτελέσματα πρέπει να εκφράζονται σε λίτρα/100 km υπό τις συνθήκες αναφοράς που εξειδικεύονται στο σημείο 4.5.    (1) ΕΕ αριθ. Ν 76 της 6.4.1970, σ. 1.  (2) ΕΕ αριθ. Ν 223 της 14.8.1978, σ. 48.  (3) ΕΕ αριθ. Ν 190 της 20.8.1972, σ. 1.       ΠΑΡΑΡΤΗΜΑ II  Ένδειξη της διοικήσεως ΥΠΟΔΕΙΓΜΑ Παράρτημα του δελτίου εγκρίσεως ΕΟΚ ενός τύπου οχήματος όσον αφορά την κατανάλωση καυσίμων (Άρθρο 4 παράγραφος 2 και άρθρο 10 της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των Κρατών Μελών των αναφερομένων στην έγκριση των οχημάτων με κινητήρα και των ρυμουλκουμένων τους) Αριθ. εγκρίσεως ΕΟΚ:....  1. Βιομηχανικό ή εμπορικό σήμα του οχήματος:.....  2. Τύπος και εμπορική ονομασία του οχήματος:....  3. Ονοματεπώνυμο και διεύθυνση του κατασκευαστή:....  4. Κατά περίπτωση, ονοματεπώνυμο και διεύθυνση του εντολοδόχου του κατασκευαστή:....  ....  5. Περιγραφή του οχήματος:  5.1. Μάζα του οχήματος (παράρτημα 1 σημείο 6.1.1.2)....  5.2. Μέγιστο επιτρεπόμενο βάρος:....  5.3. Τύπος αμαξώματος: Berline, Break, Coup (1)5.4. Κινητήριοι τροχοί: εμπρόσθιοι, οπίσθιοι, 4 x 4(1) 5.5. Κινητήρας:  5.5.1. Κυλινδρισμός:....  5.5.2. Τροφοδότηση: εξαεριωτήρας, έγχυση(1) 5.5.3. Καύσιμα που υποδεικνύονται από τον κατασκευαστή:....  5.5.4. Μεγίστη ισχύς:....kW σε....στροφές/λεπτό 5.5.5. Υπερτροφοδότηση: ναι-όχι(1) 5.5.6. Ανάφλεξη: δια συμπιέσεως, με επιβαλλόμενη ανάφλεξη (μηχανική ή ηλεκτρονική)(1) 5.6. Μετάδοση:  5.6.1. Τύπος του κιβωτίου ταχυτήτων: χειροκίνητος-αυτόματος(1) 5.6.2. Αριθμός λόγων:....  5.6.3. Ολικοί υποπολλαπλασιασμοί (που περιλαμβάνουν τις περιφέρειες κυλίσεως υπό φορτίο των ελαστικών): Ταχύτητες σε km/h για 1 000 στροφές/λεπτό του κινητήρα 1ος λόγος:....4ος λόγος:.....  2ος λόγος:....5ος λόγος:.....  3ος λόγος:....overdrive:......  5.6.4. Λόγος του τελικού ζεύγους:...  5.6.5. Ελαστικά:  Τύπος:..........Διαστάσεις:......  Περιφέρεια κυλίσεως υπό φορτίο:........  6. Αριθμός εγκρίσεως ΕΟΚ που παραχωρήθηκε βάσει της οδηγίας 70/220/ΕΟΚ ή 72/306/ΕΟΚ:.........  7. Καταναλώσεις καυσίμων:  - σε κύκλο πόλεως:........ 1/100 km - σε σταθεροποιημένη ταχύτητα 90 km/h:...... 1/100 km - σε σταθεροποιημένη ταχύτητα 120 km/h:........ 1/100 km.  8. Ημερομηνία υποβολής του οχήματος προς έγκριση ΕΟΚ:......  9. Τεχνική υπηρεσία ή εργαστήριο συμβεβλημένο ή αναγνωρισμένο που πραγματοποίησε τις δοκιμές καταναλώσεως:.........  10. Αριθμός πρακτικού:......  11. Ημερομηνία του πρακτικού:.......  12. Τόπος:......  13. Ημερομηνία:........  14. Υπογραφή:.....    (1) Διαγράψατε την περιττή ένδειξη.